Man vas wat swanger vrou vermoor | Netwerk24
Deur Jenna Etheridge en Tammy Petersen, News24 29 Februarie 2020 12:08
'n Man is vir die moord op 'n swanger vrou van Bonteheuwel, Kaapstad, in hegtenis geneem, het die Wes-Kaapse polisie Saterdag bevestig.
Sers. Noloyiso Rwexana, provinsiale polisiewoordvoerder, sê 'n 42-jarige man is gearresteer nadat die vrou Woensdagaand geskiet is. Sy is later in die hospitaal dood.
"Die verdagte sal na verwagting Maandag in die landdroshof in Bishop Lavis verskyn," sê Rwexana.
Angus McKenzie, 'n raadslid in die omgewing, het die vrou as die 30-jarige Petula Williams geïdentifiseer.
Volgens McKenzie is sy omstreeks 17:30 in haar huis in Terblanchestraat geskiet. Die moordenaar het glo in die vrou se huis ingeloop en haar in die bolyf en rug geskiet.